Näkökulmia Viljakkalan kunnalliselämään 1974 - 2006 

Kouluneuvostojen aikaa 

Oman poliittisen urani aloitin Viljakkalan kunnan luottamushenkilönä vuonna 1974, kun kouluneuvostot aloittivat toimintansa. Aika Karhen koulun kouluneuvoston puheen-johtajana oli mielenkiintoista opettelua luottamustoimien hoitoon. Kouluneuvostoilla ei ollut varsinaista päätösvaltaa, mutta lausuntoja annoimme erilaisista asioista mm. silloiselle koululautakunnalle. 

Muistan, miten erään kannanoton jälkeen silloinen koululautakunnan puheenjohtaja Seppo Hyypöläinen soitti ja harmistuneena ilmoitti, ettei asia meille kuulu, mitä oikein uhkailemme. Kysymys oli muistaakseni jostain koulukuljetuksista ja siihen liittyvistä koulupiirien rajoista; ne toki kautta aikojen olivat ja edelleenkin ovat tunteita herättäviä asioita, jois-sa herkästi luottamushenkilöihin yhteyttä otetaan ja hyvä niin. 

Päätöksenteon kulttuuria 

Valtuustossa aloitin vuoden 1981 alussa. Silloin lautakuntia oli ainakin kuusitoista, jotka osin toimivat luottamushenki-lövetoisina. Sihteerin tehtäviä hoiti monessa lautakunnassa pitkäaikainen kunnansihteeri Matti Korpi-Hallila. Kahdeksankymmentäluvun alku oli Viljakkalalle suurta muutosten aikaa kuntamme siirtyessä kunnanjohtaja aikaan. Viljakkalassa on aina onnistuttu kunnanjohtajien valinnassa. Leppäsen Tapani aloitti tarmolla Haverin kehittämisen. Haverin, joka sitten useassa eri vaiheessa on ollut monien tiukkojenkin päätösten kohteena ja puhuttaen valtuustoja monella tapaa. Valtuustotyöskentely oli kovin erilaista kuin nykyään. Kokoukset olivat päiväaikaan alkaen kymmeneltä aamupäivällä. Pisimmillään talousarviokokoukset kestivät iltapäiväneljäänkin. Monenlaisten äänestysten saattelemana tehtiin päätöksiä, jotka nykyään kuuluvat lautakuntien tai viranhaltijoiden päätösvaltaan. Neuvottelutauot kuuluivat osana valtuustotyöskentelyä ja muistan, miten Pölläsen Sakari oli erittäin taitava tuomaan neuvotteluista kaikkia puolueita tyydyttäviä kompromissi-esityksiä. Ollessani valtuuston varapuheenjohtaja kunnassamme oli kunnanjohtajana sittemmin Merikarvialle siirtynyt Pentti Ala-Luopa, hän oli vilkasliikkeinen ja nopeapää-töksinen. Kerrottiinkin miten toimistolla sai pitää "varansa" kun johtaja nopeana miehenä oli milloin missäkin aivan yht'äkkiä. 

Kunnanvaltuuston puheenjohtajana oli Mikko Isotalo. Hä-nen aikanaan aloitettiin niin sanotut kuntaretket. Niiden tu-loksena huomattavasti helpotettiin monien kunnan inves-tointien suunnittelua ja päätöksentekoa. Kunnanhallitusta johti Kauko Harjunen. Kauko oli kävelevä muistikirja. Hy-vin pitkään kunnanhallituksessa toimineena hän muisti ja tiesi asiat. Muistan miten hän "evästi" minua alkaessani kunnanhallituksen puheenjohtajaksi. Kauko ojensi minulle kirjan Kuntalaki ja kunnanhallituksen puheenjohtajan leimasimen ja sanoi : kyllä se hyvin menee, kyllä sinä sen homman osaat ja minulta voit aina neuvoa kysyä. Samaan aikaan keväällä vuonna 1989 kunnanjohtajaksi tuli Seppo Saarinen. 

Haja-asutusalueiden palvelujen kehittyminen 

Siihen aikaan kuului jokakeväinen käynti lääninhallituksessa Turussa. Asialistalla oli vuodesta toiseen Karhentie, oli Inkulan silta ja viimevaiheen käyntiaiheita Turussa oli palvelukeskus Elokaari. Tieasiat ovat aina olleet esillä niin valtuustossa, hallituksessa ja lautakunnassa, mille tieasiat milloinkin ovat kuuluneet. Erityisesti on jäänyt mieleeni Saarilahden Viljon huoli tiestön kunnosta ja niiden kunnossapitoon käytettävien määrärahojen riittävyydestä vielä senkin jälkeen, kun hän oli luottamustehtävät jättänyt. 

Kuntamme "vesittäminen" on edennyt hyvin. Nyt on mahdollisuus yhdistää vesilinjoin kyliä Mannista aina Toivolaan asti, lisäksi vesijohto kirkolta Inkulan kautta Nisulle. Haja-asutusalueen uraauurtava vesimies on ollut Mauno Gerasimov hoidellen Kyrönlahden vesiosuuskuntaa. Kunta on omalta osuudeltaan ollut avustuksin ja takauksin turvaamassa näitä "ei kunnallisia" vesiosuuskuntia. 

Kunnan hallinto muutoksessa 

Yhdeksänkymmentäluvulla alkoi hallinnon uudistuskausi. Lääninhallitus koki suuren uudistuksen eikä Turunreissuja enää tehty, olimme siirtyneet suureen Länsi-Suomen lääniin. Kuntainliitot olivat aikansa palvelleet ja siirryttiin kuntayhtymiin. Oman mausteensa toi niin kuntayhtymien kuin kuntainliittojenkin purkaminen luottamushenkilötasolle. Niissä neuvotteluissa tuli "lunta tupaan" montakin kertaa ja monella tavalla. Pitkät ja hartaat olivat neuvottelut Elokaaren rakentamispäätöksen jälkeen Toivolansaaren kuntainliiton purkamiseksi. Eikä helppoa ollut terveyskeskuskuntayhtymän purkukaan Hämeenkyrön kanssa. Vuosien saatossa on tullutkin tunne että tiukat neuvottelut "ison" naapurimme kanssa käytiin asiasta kuin asiasta. 

Kuntamme itsenäisyydestä käytiin keskustelua jatkuvasti. Vuoden 1992 aikana järjestettiin kansanäänestys kunnan it-senäisenä jatkamisesta. Neuvoa-antavan äänestyksen tuloksena 2/3 kuntalaisista halusi jatkaa itsenäisenä. Se loi suunnan jatkaa kunnan kehitystä hyvänä asuinkuntana. 

Saarisen aikana vuonna 1992 tehtiin mittavat hallinnonuudistukset. Helppoa se ei ollut, koska varsinkin oma taustaryhmäni epäili hallinnon uudistuksen tuomia hyötyjä. Jälkeenpäinkin olen sitä mieltä, että se antoi kunnallemme uusia mahdollisuuksia terävöittäen nimenomaan päätöksentekoa, joka kuntapuolella aina on melko hidas ja aikaa vievä. Lautakuntien lukumäärä laskettiin kolmeen ja uutena mukaan tuli tarkastuslautakunta. 

Hallinnossa olen useastikin miettinyt, miten isoa jatkuvassa muutoksessa ollutta aluetta rakennustarkastaja, pitkään kuntaa palvellut Matti Simonen, on joutunut työssään hoitamaan. Kaiken kaikkiaan kunnallamme on ollut hyvin muuntautumiskykyiset viran- ja toimenhaltijat. Pienessä kunnassa kun yhden henkilön tehtäväkokonaisuus voi olla hyvinkin monimuotoinen. 

Monenlaiset asiat ovat kunnanhallituksen päätettävä, eikä se tehtävä ole aina kiitosta tuovaa. Esimerkkinä puheenjohta-jakauteni alkuajoilta on jäänyt Rantalan Pentti. Häneltä saat-toi yllättäen saada positiivista palautetta, jota monesti tarvit-si vaikeiden päätösten kanssa. 

Koulut ja vapaa-aika 

Myöskin sivistyspuolella on vuosikymmenien aikana koettu suuria muutoksia. Mervi Hiltunen on joustanut eri lautakuntien esittelijänä moneen suuntaan. Kouluverkkomme saikin tänä syksynä valtavan lisän yhtenäiskoulun aloittaessa. Kirkonkylän koulua on laajennettu, samoin Karhen koulua. Kirjaston tilat saamme todennäköisesti vielä kohdalleen nykyiseen kunnanvirastoon. Ansomäki on vuosien saatossa herät-tänyt monenlaisia tunnetiloja. Hanhijärven Timo hoiti luottamushenkilönä Ansomäen rakentamista. Muistan miten tilojen vihkiäistilaisuudessa Yrjölän Matti sanoi minulle "että onhan nämä aika mahtavat tämän kokoiselle kunnalle". Tottahan se tietysti oli, mutta palvelevat nyt todella hyvin kuntalaisten vapaa-ajan harrastuksia. Kolme vuosikymmentä sitten kansalaisopisto aloitti toimintansa. Se toi kylille erilaisia harrastusmahdollisuuksia. Saarisen Pentin muistan tällaisena "aikuisoppimisen" puoltajana kun kansalaisopiston tar-vitsemista tiloista on keskusteltu. 
Muutoksen tuulet puhaltaa 

Vuoden 1993 alusta valtuuston puheenjohtajuus siirtyi Pekka Hietaniemelle Mikko Isotalon jättäessä valtuustotyöskentelyn. 1998 kunnanjohtajaksi tuli Aarre Järvinen. Hänen aikanaan kuntamme hyvä kehitys on jatkunut. Aarren vahvuus on ollut hänen laajassa monipuolisessa hallinnollisessa kokemuksessaan ennen kuntaamme tuloa. Niin kuin tiedetään pienessä kunnassa moni asia jää "johtajan" harteille. 

Asuinalueiden saamisessa olemme myöskin onnistuneet. Heikkous on ollut ihan kirkonkylältä kaavoitukseen sopivien tonttialueiden saatavuus. Valtuustossa kaupat ovat yleensä menneet yksimielisesti. Poikkeuksena kauppa, jolloin Kyröltä ostettiin Kyrösjärven ranta-alueeseen liittyneet maat. Silloista kauppaa vastustanut valtuutettu Teuvo Hakanen myönsikin kerran, että oli väärässä ja hyvä että hänen edustamansa kanta valtuustossa äänestyksessä hävisi. 

Päivähoitopalveluistamme osa on suuntautumassa Manni-Vilpee alueelle nimenomaan sen voimakkaan rakentamisen ansiosta. Aikanaan oli päivähoidolle suuri muutos, kun kuntaamme valmistui ensimmäinen päiväkoti. Sen vihkiäisiä silloinen maaherra Pirkko Työläjärvi kunnioitti läsnäolollaan. 

Kaksituhatta luku on ollut kaiken kaikkiaan valtakunnalli-sestikin muutosten aikaa. Suuret yksiköt ovat tulossa. Hyvin meillä hoidettu palopuoli on eräs esimerkki. Pitkäaikainen palopäällikkömme Tapio Liesko on jo muutaman vuoden ollut Tampereen kaupungin palveluksessa. 

Asuinkunnasta työhön muualle 

Kuntamme on Haverin kaivoksen loppumisen jälkeen ollut niin sanottu pendelöintikunta. Kunta, josta työhön lähdetään muualle ja asutaan Viljakkalassa. Metsä sen erilaisissa muodoissa on ollut ja on tärkeä työnantaja edelleen kuntamme alueella. Siihen liittyen on hyvä, että tiestöä on saatu parannettua; Inkulansilta, Karhentie ja silta sekä rautatienylikulkusilta joitakin mainitakseni. Muuten teollisuus on alueel-lamme vähäisempää, muutaman henkilön yrityksiä. 

Kaikesta huolimatta kunnan talous on pystytty hoitamaan suuremmin velkaantumatta. Veroprosentin pystyimme seitsemäntoista vuotta pitämään 18:ssa. Silloin, kun se nostettiin, 18% oli Pirkanmaan korkeimpia, mutta syksyn 2005 nostolla 19%:iin emme enää olleet "huipulla". 

Tampereen läheisyys on ollut mahdollisuutemme olla kasvukunta. Kyrön tehtaan työllistävän vaikutuksen kuntaamme hiljalleen hiipuessa Ylöjärvi-Tampere suunta on tullut yhä tärkeämmäksi työllistämisvaikutuksiltaan. 

Elokaaren vaikutus kuntamme kehitykseen 

Vahvan sysäyksen kuntamme kehitykseen on antanut Elokaari ja sen sisältämät palvelut. Palvelut "vauvasta vaariin", kuten taloa tapaamme esitellä. Elokaari oli kuntamme kokoon nähden mittava hanke. Sen alkuun vauhdittajina olivat Ritva Hanhijärvi ja Mikko Kirmo. 

Elokaaren ensimmäinen johtaja Raili Vatula teki uraauurtavaa työtä, koska meillä ei kunnassamme vastaavaa yksikköä ollut, kaikki aloitettiin ikään kuin puhtaalta pöydältä. Elokaaren toimintakykyyn koko kunnan palvelu-keskuksena vaikutti osaltaan keskuskeittiön ja sosiaalipuolen siirtyminen kokonaisuudessaan saman katon alle. 

Nyt Elokaaren välittömään läheisyyteen on tulossa Senioritalo, sekin valmistuttuaan edesauttaa asumista kotona palveluiden lähellä. Viljakkalassa on opittu olemaan kehityksen mukana eikä sen jarruna. Siitä osoituksena on aikanaan ajoissa rakennettu "Olorinne", se jo pysäytti muuttoa pois tutuista kotimaisemista. 

Yhteistyön mahdollisuuksia 

Valtionhallinnon eräs "kukkanen " jossain vaiheessa oli seutukunta ja seutukuntayhteistyö. Sen toimimisen eräs heikkous on että siihen kunnat määrättiin. Ainakin Viljakkala on kokenut kuuluneensa väärään "suuntaan" seutukunnassaan, koska työpaikka- ja asiointiliikenteen suunta on ollut päinvastainen. 

Pienen mukavan lisän kunnan toimintaan on tuonut ystä-vyyskuntamme Viron Karedassa. Vierailtu on puolin ja toisin sekä luottamushenkilö- että työntekijätasoilla. Oppimista on ollut varmasti molemmin puolin. 

Vuoden 2004 alussa jälleen valtuuston puheenjohtajuus vaihtui. Pekka Hietaniemi jätti valtuuston ja puheenjohta-jaksi valittiin Arja Lilius. Näin Viljakkala siirtyi naisten puheenjohtajakauteen. 

Osaksi Ylöjärven kaupunkia 

Määrätynlainen haikeus sydämessäni teen tätä yhteenvetoa. Kuntamme on ollut hyvä asuinkunta. Poliittiset suuret päätökset on tehty suurella yksimielisyydellä. Olenkin todennut: ennen vaaleja meillä tehdään politiikkaa ja sen jälkeen on yksi suuri Viljakkala-puolue, jossa aatesuunnista riippumatta työtä on tehty kunnan asukkaiden tasapuolisten palveluiden turvaamiseksi. Lisäksi kunnallamme on ollut vuosikymmenien saatossa onni saada hyviä työtekijöitä jotka ovat viihtyneet työssään. Liisa Uotila palveli kuntaa yli neljä vuosikymmentä ja Matti Korpi-Hallila aloitti kunnansihteerinä vuonna 1978. 

Tietokonekauden alkaessa Matti oli ensimmäisiä, joka innostui niiden tuomasta hyödystä työssään. Oli varmaankin aika työlästä, jopa turhauttavaa yrittäessään saada luottamushenkilöitä ymmärtämään tietokoneaikakauden tulleen ja niihin menevien rahojen tarpeellisuuden talousarviossa. Nyt ollaan sitten tilanteessa, jossa lähes kaikilla kunnan työntekijöillä sekä luottamushenkilöillä on tietokone ja sähköposti käytössään, ja ilman niitä työn teko ja asioiden joustava hoitaminen olisi lähes mahdotonta. 

Omasta puolestani tahdon kiittää kaikkia yhteistyökumppaneita Viljakkalassa ja naapurikunnissa, entisiä ja nykyisiä luottamushenkilöitä, kunnan viran- ja toimenhaltijoita. Yhteistyö on ollut hyvää, mielenkiintoista ja ajoittain hyvin haastavaa. Toivon onnea asukkaillemme uutena osana Ylö-järven kaupunkia. 

Pirkko Vuolle 
Viljakkalan kunnanhallituksen puheenjohtaja 1989-2006 
Ylöjärven kaupuginhalituksen jäsen 2007- 

